przez Heimat » 16 Wrz 2015, 22:05
Wyszogrod V wiek n.e.
Cosik ło tym durś bajajom
Czy recht richtig we tym majom?
Wyszogrod 1065
Ano - historyjo już tyn grod nom jawi
Toż i ze tym przeca radość wielko sprawi.
Wyszogrod XII w.
Kasztelanio wyszogrodzko
Blyszczy w ty dziedzinie
Lepszych czasow jeszcze doczko
Zocność niy przeminie.
Wyszogrod XIII w.
Princ Konrad tu zamek dlo siebie buduje
Mazowieckim Piastom tyn grod fest sztimuje.
Wyszogrod XV-XVI w.
Toż Wyszogrod blyszczy
Handlym se bogaci
Wiślany port zyszczy
Na suknie niy traci.
Kościoł Franciszkanow
Gotyk z barokym w niym wymiyszany
Był wangelikom piyrwyj tyż dany
Po drugi wojnie zaś katolikom
Tako se we niym teroz porzykom.
Po wojnach szwedzkich
Po tych wojnach szwedzkich sztela fest biydnieje
Mało kto radośnie se już tukej śmieje.
Gora Zamkowo
Po zamku śladu tu niy łostało
A przeca piyrwyj dziedzina cało
Princ mazowiecko doglondoł z grodu
Już se niy wroci - tako wom godom.
Zamek princow mazowieckich
Niy ma już zamku z Gory Zamkowy
Zbulyli cołkym niy do połowy
Cegła przidała se im kaj ińdzi
Tako widzicie - czas w przodek pyńdzi.
Piyrszy kościoł parafialny Trojcy Świynty
Piyrszy kościoł na szkarpie stanoł blisko rzeki
Woda z Wyszogrodu go wziyła na wieki
Toż dugo świontyni tu nowy niy mieli
Chocioż do Ponboczka ciyngym rzykać chcieli.
Wyszogrod 1726
Z tym rokym Wisła szkarpa zabrała
Z cołkom świontyniom! Czy jeji chwała?
Kościoł parafialny Trojcy Świynty 1779-1786
Siedym rokow w Wyszogrodzie tyn kościoł dźwigali
Z Gdańska Fischer kunszt swoj dowo - bydom jymu pszali
Dyć wyrosła im świontynia - blyszczy we dziedzinie
Jak zoglondniesz to na pewno tego niy łominiesz.
Stroże Grobu Pańskego 1320-1819
Toż Bożogrobcow Wyszogrod znoł
Pociecha ze nich przeca tyż mioł
Princom mieszczanom w Bogu służyli
Dlo tych w utropie nojpełni żyli.
W XIX wieku
Z Gory Zamkowy se zamek stracioł
Chocioż grod piyrwyj richtig bogacioł.
Most na Wiśle
Przi drugi wojnie ze jyńcow potu
I krwi tyż przeca był budowany
Że już go niy ma zdo sie gupotom
Bo ku pamiyńci tyż jakby dany.
"Ból jest najlepszym nauczycielem, tylko nikt nie chce być jego uczniem" – Bruce Lee
pol_Latn lim_Latn szl_Latn szl_Latn szl_Latn szl_Latn pol_Latn pol_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn nob_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn eus_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn bos_Latn szl_Latn szl_Latn szl_Latn szl_Latn pol_Latn